Սեպտեմբեր 8-ին Պուլկարիոյ Փլովտիւ քաղաքի Սուրբ Գէորգ հայկական եկեղեցւոյ բակին մէջ տեղի ունեցաւ Հայ մարմնակրթական ընդհանուր միութեան (ՀՄԸՄ) հիմնադրման 100-ամեակին նուիրուած ձեռնարկ, որ կազմակերպած էին ՀՄԸՄ Պուլկարիոյ շրջանային վարչութիւնը եւ Փլովտիւի մասնաճիւղը: Ձեռնարկին մասնակցեցան Սոֆիայի, Փլովտիւի, Վառնայի, Պուրկասի, Ռուսէի եւ Շումենի ՀՄԸՄ մասնաճիւղերու ու սկաուտական խումբերու անդամներ, սկաուտական շարժման վեթերաններ, հայ համայնքային կազմակերպութիւններու բազմաթիւ ներկայացուցիչներ: